**Uzaicinājums uz apspriedi ar piegādātājiem**

Iepirkuma procedūrai

**“Elektroenerģijas iegāde*”***

Identifikācijas Nr. DŪ 2023/22

|  |  |  |
| --- | --- | --- |
| 1. | Pasūtītāja nosaukums | Sabiedrība ar ierobežotu atbildību “Daugavpils ūdens”, reģ.Nr. 41503002432, adrese Ūdensvada iela 3, Daugavpils, LV-5401. |
| 2. | Pasūtītāja kontaktpersona | Juridiskās nodaļas vecākā iepirkumu speciāliste Daina Dzalbe, tālr. +371 29993927, e-pasta adrese [iepirkumu.komisija@daugavpils.udens.lv](mailto:iepirkumu.komisija@daugavpils.udens.lv). |
| 3. | Apspriedes tiesiskais pamatojums | Pasūtītājs organizē apspriedi pamatojoties uz Sabiedrisko pakalpojumu sniedzēju iepirkumu likuma 22.panta 21.daļu, lai informētu plašāku potenciālo piegādātāju loku par plānoto iepirkuma procedūru un labāk izprastu potenciālo piegādātāju spējas nodrošināt iepirkumu procedūras dokumentācijā izvirzītās prasības. |
| 4. | Plānotais iepirkuma priekšmets | Līguma veids: Piegāde.  Iepirkuma priekšmets: Elektroenerģijas iegāde. Iepirkuma priekšmets neietver elektroenerģijas sadali un pārvadi.  Iepirkuma nomenklatūra: CPV kods 09310000-5 elektrība |
| 5. | Plānotais līguma izpildes termiņš | **12 (divpadsmit) mēneši**. Sīkāk par termiņiem skatīt Nolikuma projekta un tehniskās specifikācijas nosacījumus. |
| 6. | Piedāvājuma izvēles kritērijs | Saimnieciski visizdevīgākais piedāvājums, kuru nosaka ņemot vērā tikai cenu. Par saimnieciski visizdevīgāko atzīs piedāvājumu ar viszemāko cenu. |
| 7. | Apspriedes mērķis | Informēt piegādātājus par plānoto iepirkumu un apzināt potenciālo pretendentu spējas nodrošināt iepirkuma priekšmetam atbilstošu piedāvājumu saskaņā ar pasūtītāja izstrādāto Nolikuma projektu un tehnisko specifikāciju. |
| 8. | Apspriedes laiks un vieta | Apspriede paredzēta rakstiskā formā – piegādātājiem komentārus vai ieteikumus par plānotā iepirkuma dokumentāciju sūtīt elektroniski uz kontaktpersonas e-pastu: [iepirkumu.komisija@daugavpils.udens.lv](mailto:iepirkumu.komisija@daugavpils.udens.lv). līdz **2023. gada 17. maijam, plkst. 16.30.**  Piegādātājiem, iesūtot apspriedei informāciju, jāizvērtē vai tā ir uzskatāma par komercnoslēpumu, vai konfidenciālu informāciju, ko attiecīgi jānorāda. |
| 9. | Plānotā iepirkuma dokumentācija un apspriežamie jautājumi | Plānotā iepirkuma dokumentācija publicēta pasūtītāja pircēja profilā EIS: https://www.eis.gov.lv/EKEIS/Procurement/100416  Apspriežamie jautājumi:   1. Pretendentu kvalifikācijas (atlases) prasības; 2. Tehniskās specifikācijas prasības; 3. Līguma projekts. |
| 10. | Paredzamās kvalifikācijas prasības | Lūdzam skatīt nolikuma projekta 40.punktu. |
| 11. | Paredzamie tehniskās specifikācijas nosacījumi | Lūdzam skatīt nolikuma projekta 2.pielikumu un paredzamos apjomus. |
| 12. | Līguma projekts | Skatīties nolikuma projekta 4.pielikumu. |
| 13. | Apspriedes dokumentēšana un šīs dokumentācijas izsniegšana | Pasūtītājs pēc uzaicinājuma 8.punktā noteiktā termiņa apkopos piegādātāju iesūtīto informāciju.  Apspriedē saņemtā informācija tiks dokumentēta, sagatavojot apspriedes ziņojumu.  Pasūtītājs izsniedz apspriedes ziņojumu 3 darbdienu laikā pēc attiecīga pieprasījuma saņemšanas dienas. |
| 14. | Papildu informācija | Pasūtītāja un tā pārstāvju sniegtā informācija apspriedes laikā ir uzskatāma par plānotu un provizorisku, un tā var mainīties, izstrādājot iepirkuma dokumentāciju. Minētā informācija nerada juridiskas sekas (tiesības un pienākumus) pasūtītājam un piegādātājiem. |
| 15. | Pielikums | 1. Nolikuma projekts; 2. Komentāru veidlapa. |